Samuɛ̂l a ngábánda ǹnam á mís mə́ Ńtondôbə, á Mitspa. 18Nyé ai bɔ́n bə́ Ísraɛ̂l nâ: “Ǹtondôbə, Zambá Ísraɛ̂l a dzɔ́ nâ: “Mə ngávaa Ísraɛ̂l Égîptɛn, mə kodé mínā á mɔ́ mə́ Égîptɛn ai á mɔ́ míńkúkúmá mísə̄ yā mí ḿbə̄ tíbili mínā. 19Ńdɔ̄ mína mǐ bɛ̄n Zāmbá wāān ámōs dí, é Zāmbá á ngākode mínā á bə̄bə̂ bə́ mam báán ai a miǹdzǔg myáán, mínā nâ: təge, tə́légē bía ǹkúkúmá. Ábōg dí tə́bə́gan hḿ Ńtondôbə á mís, məbám məbám, anə́ məyóm ai məndá mə́ bod mə́ nə́.” 20Samuɛ̂l a lóé mə̄ndá mə́ Ísraɛ̂l mə́sə, ńdɔ ngám é ngābi ndá Bényamín. 21Á lóē mə̄ndá mə́ Bényamín mə́sə, ngǎm é kə̄ bi ndá bod Matri. Á ndá bod Matri tě, a ngálóe fám yǎ étē dzídzīá ngám é kə̄ bi Sául, ndómán Kish. Bə́ ngadzə́ŋ nyē, hədá təge nyé yén. 22Bə́ sílí Ńtondôbə nâ: “Yə mod m̀fə́ ā sɔ́ vā ?” Ǹtondôbə nyé nâ: “Ényē nyɔ́lí á sɔlɔ́ á mim̀bəgə étē.”